section_heading: Sličnosti
paragraph_text: Hrapavoj ljuskavici prilično liči nejestiv oblik vrste Pholiota subsquarrosa Fr., koja raste isključivo ispod crnogoričnog drveća. Nejestiva vrsta Pholiota squarrosoadiposa Lange također mnogo podsjeća na hrapavu ljuskavicu, međutim, njen je klobuk viskozan, po čemu se bitno razlikuje. Potrebno je spomenuti i nejestivu vrstu Pholiota aurivella (Batsch. ex Fr.) Kummer koja je također slična hrapavoj ljuskavici, a razlikuje se po sjajnom i viskoznom klobuku čije su ljuščice rijetke, rđaste boje i priljubljene uz površinu žutog klobuka.